ai4bharat/Pralekha huggingface dataset:
କୋଇଲା ମନ୍ତ୍ରଣାଳୟ
୩୦୦କୋଟି ଟଙ୍କା ଖର୍ଚ୍ଚରେ ନିର୍ମିତ ଅନୁଗୁଳ-ବଳରାମ ରେଳ ଲାଇନ ଉଦ୍ଘାଟିତ
ଏହା ଦ୍ୱାରା କୋଇଲା ପରିବହନ ଦୈନିକ ୪୦ହଜାର ଟନ୍ ଅଧିକ ହେବ
୧୪କିଲୋମିଟର ଦୀର୍ଘ ଅନୁଗୁଳ-ବଳରାମ ରେଳ ଲାଇନ ଉଦ୍ଘାଟିତ ହେବା ସହ ତାଳଚେର କୋଇଲା ଖଣି ଅଞ୍ଚଳରୁ କୋଇଲା ପରିବହନରେ ବିଶେଷ ସୁବିଧା ହେବ । ଏହାଫଳରେ ମହାନଦୀ କୋଲଫିଲ୍ଡ-ଏମ୍ସିଏଲ୍ରୁ ଦୈନିକ ୪୦ହଜାର ଟନରୁ ଅଧିକ କୋଇଲା ଉପଭୋକ୍ତାମାନଙ୍କୁ ଯୋଗାଯାଇପାରିବ । ୩୦୦କୋଟି ଟଙ୍କା ବ୍ୟୟରେ ଅନୁଗୁଳ-ବଳରାମ ରେଳ ସଂଯୋଗୀକରଣ ପ୍ରଥମ ପର୍ଯ୍ୟାୟ କାର୍ଯ୍ୟାରମ୍ଭ କରିବା ଯୋଗୁଁ ଏମ.ସି.ଏଲ ପ୍ରତିଦିନ ଅଧିକ ୧୦ରେକ କୋଇଲା ପରିବହନ କରିପାରିବ ।
ମହାନଦୀ କୋଲ ରେଲୱେ ଲିମିଟେଡ ଦ୍ୱାରା ନିର୍ମତ ଏହି ଏମସିଏଲ, ଆଇଆରସିଓଏନ୍ ଇଣ୍ଟର ନ୍ୟାସନାଲ ଲିମିଟେଡ ଓ ଇଡ୍କୋର ମିଳିତ ପ୍ରକଳ୍ପକୁ ଆଜି କେନ୍ଦ୍ର କୋଇଲା, ଖଣି ଓ ସଂସଦୀୟ ବ୍ୟାପାର ମନ୍ତ୍ରୀ ଶ୍ରୀ ପ୍ରହ୍ଲାଦ ଯୋଶୀ, କେନ୍ଦ୍ର ଶିକ୍ଷା, କୌଶଳ ବିକାଶ ଓ ଉଦ୍ୟମିତା ମନ୍ତ୍ରୀ ଶ୍ରୀ ଧର୍ମେନ୍ଦ୍ର ପ୍ରଧାନ ଓ କେନ୍ଦ୍ର ରେଳ, ଦୂରସଂଚାର, ଇଲେକ୍ଟ୍ରୋନିକ୍ସ ଓ ସୂଚନା ପ୍ରଯୁକ୍ତି ମନ୍ତ୍ରୀ ଶ୍ରୀ ଅଶ୍ୱିନୀ ବୈଷ୍ଣବ ଉଦ୍ଘାଟନ କରିଛନ୍ତି ।
ଅନୁଗୁଳ-ବଳରାମ ରେଳ ସଂଯୋଗ ୬୮ କିଲୋମିଟର ଦୀର୍ଘ ଅନୁଗୁଳ-ବଳରାମ-ପୁତୁଗାଡିଆ ଜରପଡା- ତେନ୍ତୁଲୋଇ ଭିତର କରିଡରର ପ୍ରଥମ ପର୍ଯ୍ୟାୟ ହୋଇଥିବାବେଳେ, ଏହା ଓଡିଶାର ଅନୁଗୁଳ ଜିଲ୍ଲା ତାଳଚେର କୋଇଲା ଖଣିରୁ କୋଇଲା ପରିବହନରେ ସହାୟକ ହେବ । ଏହି ଭିତର କରିଡରକୁ ଦୁଇଟି ପର୍ଯ୍ୟାୟରେ ଏମ୍.ସି.ଆର.ଏଲ ତ୍ୱରାନ୍ୱିତ କରୁଛି । ପ୍ରଥମ ପର୍ଯ୍ୟାୟରେ ଅନୁଗୁଳ-ବଳରାମ ୧୪କିଲୋମିଟର ସଂଯୋଗୀକରଣ କାର୍ଯ୍ୟକାରୀ ହୋଇଥିବାବେଳେ ୫୪ କିଲୋମିଟର ଦୀର୍ଘ ବଳରାମ-ପୁତୁଗାଡିଆ-ଜରପଡା-ତେନ୍ତୁଲୋଇ ରେଳ ସଂଯୋଗ ଦ୍ୱିତୀୟ ପର୍ଯ୍ୟାୟରେ ସମ୍ପୂର୍ଣ୍ଣ ହେବ । ୧୭୦୦ କୋଟି ଟଙ୍କା ବ୍ୟୟରେ ଆଇଆରସିଓଏନ ଆନ୍ତର୍ଜାତିକ ଲିମିଟେଡ ସଂସ୍ଥା ଏହି ପ୍ରକଳ୍ପକୁ ତ୍ୱରାନ୍ୱିତ କରୁଛି ।
କୋଇଲା ମନ୍ତ୍ରଣାଳୟ ସଚିବ ଶ୍ରୀ ଅମ୍ରିତ ଲାଲ ମୀନା, କୋଲ ଇଣ୍ଡିଆ ଲିମିଟେଡ ଅଧ୍ୟକ୍ଷ ଶ୍ରୀ ପ୍ରମୋଦ ଅଗ୍ରୱାଲ, ଏମସିଏଲ ଅଧ୍ୟକ୍ଷ ତଥା ପରିଚାଳନା ନିର୍ଦ୍ଦେଶକ ଶ୍ରୀ ଓ.ପି.ସିଂ, ଏମ୍ସିଆରଏଲ ଅଧ୍ୟକ୍ଷ ଶ୍ରୀ କେଶବ ରାଓ, ଏମସିଏଲ ନିର୍ଦ୍ଦେଶକ  ଶ୍ରୀ ଯୁଗଳ କିଶୋର ବୋରା, ଏମସିଏଲ୍ ଯାନ୍ତ୍ରିକ ନିର୍ଦ୍ଦେଶକ ଶ୍ରୀ ଅଜିତ କୁମାର ବେହୁରା ଓ ଅର୍ଥ ନିର୍ଦ୍ଦେଶକ ଏହି ଉଦ୍ଘାଟନୀ ସମାରୋହରେ ଉପସ୍ଥିତ ଥିଲେ ।
କୋଇଲା ମନ୍ତ୍ରଣାଳୟର ପ୍ରତିନିଧିଭାବେ ଏମସିଆରଏଲ ଓ ଏମସିଏଲର ଶତକଡା ୬୪ଭାଗ ଅଂଶଧନ ଥିବାବେଳେ, ରେଳ ମନ୍ତ୍ରଣାଳୟର ପ୍ରତିନିଧିଭାବେ ଇରକନ୍ର ଶତକଡା ୨୬ଭାଗ ଓ ଓଡିଶା ସରକାରଙ୍କ ପ୍ରତିନିଧି ଇଡ୍କୋର ଶତକଡା ୧୦ଭାଗ ଅଂଶଧନ ରହିଛି । ଏହି ସଂଯୁକ୍ତ ପଦକ୍ଷେପ ୨୦୧୫ରେ ଗଠନ କରାଯାଇଥିଲା ।
ଏହି ରେଳ ସଂଯୋଗ ତାଳଚେର କୋଇଲା ଖଣି ବ୍ୟତୀତ ଖଣିଜ ଉତ୍ପାଦନକାରୀଙ୍କ ଆବଣ୍ଟିତ କୋଲବ୍ଲକରୁ ଶୁଷ୍କ ଇନ୍ଧନ ଅପସାରଣରେ ମଧ୍ୟ ସହାୟତା କରିବ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଆଷାଢୀ ଏକାଦଶୀ ଅବସରରେ ଲୋକଙ୍କୁ ଅଭିନନ୍ଦନ ଜଣାଇଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଷାଢୀ ଏକାଦଶୀ ଅବସରରେ ଲୋକଙ୍କୁ ଅଭିନନ୍ଦନ ଜଣାଇଛନ୍ତି । ଶ୍ରୀ ମୋଦୀ ପୂର୍ବର ମନ କି ବାତର ଏକ ଛୋଟ ଉଦ୍ଧୃତାଂଶ ମଧ୍ୟ ସେୟାର କରିଥିଲେ ଯେଉଁଥିରେ ସେ ୱାର୍କରୀ ପରମ୍ପରା ଏବଂ ପନ୍ଦରପୁରର ଈଶ୍ୱରତା ବିଷୟରେ କହିଥିଲେ ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
“ଆଷାଢୀ ଏକାଦଶୀର ପବିତ୍ର ଅବସରରେ ଶୁଭେଚ୍ଛା । ଭଗବାନ୍ ବିଠଲଙ୍କ ଆଶୀର୍ବାଦ ଆମ ଉପରେ ରହିପାରିବ ଏବଂ ଆମ ସମାଜରେ ସୁଖର ଆବେଗ ରହିବ । ପୂର୍ବର ମନ କି ବାତ୍ରୁ ଏକ ଛୋଟ ଉଦ୍ଧୃତାଂଶ ସେୟର କରୁଛି ଯେଉଁଥିରେ ଆମେ ୱାର୍କରୀ ପରମ୍ପରା ଏବଂ ପନ୍ଦରପୁରର ଈଶ୍ୱରଙ୍କ ବିଷୟରେ କହିଥିଲୁ ।”
ପ୍ରଧାନମନ୍ତ୍ରୀ ଦେହୁରେ ଦେଇଥିବା ତାଙ୍କ ଭାଷଣର ଭିଡିଓ ମଧ୍ୟ ସେୟାର କରିଛନ୍ତି ଯେଉଁଠାରେ ସେ କିଛି ସପ୍ତାହ ପୂର୍ବରୁ ସନ୍ଥ ତୁକାରାମ ଜୀଙ୍କୁ ଉତ୍ସର୍ଗୀକୃତ ଏକ ମନ୍ଦିରର ଉଦଘାଟନ କରିଥିଲେ ।
ସେ ଟୁଇଟ୍ କରିଛନ୍ତି:
“କିଛି ସପ୍ତାହ ପୂର୍ବରୁ ମୁଁ ସନ୍ଥ ତୁକାରାମ ଜୀଙ୍କୁ ଉତ୍ସର୍ଗୀକୃତ ଏକ ମନ୍ଦିରର ଉଦଘାଟନ କରିବା ପାଇଁ ଦେହୁରେ ଥିଲି । ମୋର ଅଭିଭାଷଣରେ ମୁଁ ତାଙ୍କର ଉତ୍ତମ ଶିକ୍ଷାକୁ ଗୁରୁତ୍ୱ ଦେଇଥିଲି ଏବଂ ମହାନ ୱାର୍କରୀ ସାଧୁ ତଥା ଦର୍ଶକମାନଙ୍କଠାରୁ ଆମେ କଣ ଶିଖିବା ସେ ବିଷୟରେ କହିଥିଲି ।”
ଅଧିକନ୍ତୁ, ୱାର୍କରୀ ପରମ୍ପରା ଉପରେ ପ୍ରଧାନମନ୍ତ୍ରୀ ତାଙ୍କ ଭାଷଣ ସେୟାର କରିଥିଲେ ଯାହା ସେ ଗତ ବର୍ଷ ନଭେମ୍ବରରେ ପ୍ରଦାନ କରିଥିଲେ ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି:
“ଗତ ବର୍ଷ ନଭେମ୍ବରରେ, ମୁଁ ପ୍ରମୁଖ ପ୍ରକଳ୍ପଗୁଡିକ ପାଇଁ ଭିତ୍ତି ପ୍ରସ୍ତର ସ୍ଥାପନ କରିବାର ଗୌରବ ପାଇଥିଲି ଯାହା ପନ୍ଦରପୁରରେ ଆଧ୍ୟାତ୍ମିକ ପର୍ଯ୍ୟଟନକୁ ବୃଦ୍ଧି କରିବ । ଭାରତର ଯୁବକମାନଙ୍କ ମଧ୍ୟରେ ୱାର୍କରୀ ପରମ୍ପରାକୁ ଆହୁରି ଲୋକପ୍ରିୟ କରିବା ପାଇଁ ଏହା ଆମ ପ୍ରୟାସର ଏକ ଅଂଶ ।”
HS
(
ଅର୍ଥ ମନ୍ତ୍ରଣାଳୟ
ଆଧାର ଭିତ୍ତିକ ଇ-କେୱାଇସି ଜରିଆରେ ତତ୍କାଳ ପାନ୍ ସୁବିଧାର ଶୁଭାରମ୍ଭ କଲେ ଅର୍ଥ ମନ୍ତ୍ରୀ
କେନ୍ଦ୍ରୀୟ ବଜେଟର ଘୋଷଣା ଅନୁସାରେ କେନ୍ଦ୍ର ଅର୍ଥ ଓ କର୍ପୋରେଟ ବ୍ୟାପାର ମନ୍ତ୍ରୀ ଶ୍ରୀମତୀ ନିର୍ମଳା ସୀତାରମଣ ଆଜି  ଆନୁଷ୍ଠାନିକ ଭାବେ ତତ୍କାଳ ପାନ୍ ନମ୍ବର ପ୍ରଦାନ ସୁବିଧାର ଶୁଭାରମ୍ଭ କରିଛନ୍ତି । ଏହି ସୁବିଧା ବୈଧ ଆଧାର ନମ୍ବର ଏବଂ ସେଥିରେ ପଞ୍ଜୀକୃତ ମୋବାଇଲ ନମ୍ବର ଧାରକଙ୍କୁ ମିଳିପାରିବ । ଏହି ନମ୍ବର ପ୍ରଦାନ ପ୍ରକ୍ରିୟାରେ ଇ-ପାନ୍ ନମ୍ବର ଆବେଦନକାରୀଙ୍କୁ ବିନା ମୂଲ୍ୟରେ ଯୋଗାଇ ଦିଆଯିବ ।
ଏଠାରେ ସୂଚନା ଯୋଗ୍ୟ ଯେ, ଚଳିତ ବର୍ଷର କେନ୍ଦ୍ରୀୟ ବଜେଟ ଉପସ୍ଥାପନ ବେଳେ ଅର୍ଥ ମନ୍ତ୍ରୀ ଶ୍ରୀମତୀ ସୀତାରମଣ ଏସମ୍ପର୍କରେ ଘୋଷଣା କରିଥିଲେ । ବଜେଟ ଭାଷଣର ଅନୁଚ୍ଛେଦ 129ରେ ଅର୍ଥ ମନ୍ତ୍ରୀ କହିଥିଲେ ଯେ, “ଗତ ବଜେଟରେ ମୁଁ ପାନ୍ ଓ ଆଧାରର ଅନ୍ତର୍ବିନିମୟ ନେଇ ଘୋଷଣା କରିଥିଲି, ଯାହାରକି ପରବର୍ତ୍ତୀ କାଳରେ ବିଜ୍ଞପ୍ତି ପ୍ରକାଶ ପାଇଥିଲା । ପାନ୍ ନମ୍ବର ପ୍ରଦାନକୁ ଆହୁରି ସରଳ କରିବା ପାଇଁ ଆମେ ଆଉ ଏକ ନୂଆ ପଦ୍ଧତି ଅନୁସରଣ କରିବୁ ଯାହାଫଳରେ ତତ୍କାଳ ପାନ୍ ନମ୍ବର ଆଧାର ଭିତ୍ତିରେ ଅନଲାଇନରେ ପ୍ରଦାନ କରାଯିବ ଏବଂ ଏଥିପାଇଁ କୌଣସି ବିସ୍ତୃତ ଆବେଦନପତ୍ର କରିବାକୁ ପଡିବ ନାହିଁ” ।
ଏହି ଆଧାର ଭିତ୍ତିକ ଇ-କେୱାଇସି ତତ୍କାଳ ପାନ୍ ସୁବିଧା ଆଜି ବିଧିବଦ୍ଧ ଭାବେ ଆରମ୍ଭ କରାଯାଇଛି । ଯଦିଓ ଏହାକୁ ପରୀକ୍ଷାମୂଳକ ଭାବେ ଫେବୃଆରୀ 12ରେ ଆୟକର ବିଭାଗ ଦ୍ଵାରା ଇ-ଫାଇଲିଂ ଜରିଆରେ ଆରମ୍ଭ କରାଯାଇଥିଲା । ସେବେଠାରୁ 6,77,680 ତତ୍କାଳ ପାନ୍ ନମ୍ବର ମାତ୍ର 10 ମିନିଟ ମଧ୍ୟରେ 25 ମେ’ ପର୍ଯ୍ୟନ୍ତ ଆବଣ୍ଟନ କରାଯାଇଛି ।
ଏଠାରେ କହିବା ପ୍ରଯୁଜ୍ୟ ଯେ, ଚଳିତ ମାସ 25 ତାରିଖ ସୁଦ୍ଧା ମୋଟ 50 କୋଟି 52 ଲକ୍ଷ ଆୟକରଦାତାଙ୍କୁ ପାନ୍ ନମ୍ବର ଆବଣ୍ଟନ କରାଯାଇଛି । ସେଥିରୁ ପ୍ରାୟ 49.39 କୋଟି ସାଧାରଣ ଲୋକଙ୍କୁ ପ୍ରଦାନ କରାଯାଇଥିବା ବେଳେ ସେଥିରୁ 32.17 କୋଟି ଆଧାର ଭିତ୍ତିକ ।
ତତ୍କାଳ ପାନ୍ ପାଇଁ ଆବେଦନ ପ୍ରକ୍ରିୟା ଖୁବ ସରଳ କରାଯାଇଛି । ତତ୍କାଳ ପାନ୍ ପାଇବାକୁ ଇଚ୍ଛୁକ ବ୍ୟକ୍ତି ଆୟକର ବିଭାଗର ଇ-ଫାଇଲିଂ ୱେବସାଇଟକୁ ଯାଇ ତାଙ୍କର ବୈଧ ଆଧାର ନମ୍ବର ଓ ପରେ ପରେ ତାଙ୍କର ଆଧାର ପଞ୍ଜୀକୃତ ମୋବାଇଲରେ ଆସିଥିବା ଓଟିପିକୁ ଦେବେ । ଏହି ପଦ୍ଧତି ସଫଳତାର ସହିତ କରିସାରିବା ପରେ ଏକ 15 ଅଙ୍କ ବିଶିଷ୍ଟ ସ୍ଵୀକାରୋକ୍ତି ନମ୍ବର ସୃଷ୍ଟି ହେବ । ଯଦି ଆବଶ୍ୟକ ହୁଏ, ଆବେଦନକାରୀ ଯେକୌଣସି ସମୟରେ ତାଙ୍କ ବୈଧ ଆଧାର କାର୍ଡ ନମ୍ବର ଦେଇ ଏହାର ସ୍ଥିତି ସମ୍ପର୍କରେ ଜାଣିପାରିବେ ଓ ନମ୍ବର ପ୍ରଦାନ କରାଗଲା ପରେ ଏହି ଇ-ପାନ୍ ନମ୍ବରକୁ ଡାଉନଲୋଡ କରିପାରିବେ । ଆଧାର ସହିତ ଯଦି ଆବେଦନକାରୀଙ୍କ ଇ-ମେଲ ଆଇଡି ପଞ୍ଜୀକୃତ ହୋଇଥାଏ ତେବେ ଏହି ଇ-ପାନ୍ ନମ୍ବର ସେଟାକୁ ପଠାଯିବ ।
ଡିଜିଟାଲ ଭାରତ ଅଭିଯାନ ନେଇ ଏଭଳି ପାନ୍ ସୁବିଧା ଆୟକର ବିଭାଗ ପାଇଁ ଅନ୍ୟ ଏକ ସଫଳତା କହିଲେ ଅତ୍ୟୁକ୍ତି ହେବ ନାହିଁ ।
କୋଇଲା ମନ୍ତ୍ରଣାଳୟ
କୋଇଲା ମନ୍ତ୍ରଣାଳୟର କ୍ୟାପଟିଭ କୋଇଲା ବ୍ଲକ ଉତ୍ପାଦନ ସମୀକ୍ଷା
କୋଇଲା ମନ୍ତ୍ରଣାଳୟର ମନୋନୀତ କର୍ତ୍ତୃପକ୍ଷ କ୍ୟାପଟିଭ କୋଇଲା ବ୍ଲକ ନେଇଥିବା କୋଇଲା ଉତ୍ପାଦନକାରୀଙ୍କୂ ଉତ୍ପାଦନର ସମୀକ୍ଷା କରିଛନ୍ତି । ଏହି କୋଇଲା ବ୍ଲକଗୁଡିକରୁ ୨୦୨୨-୨୩ ଆର୍ଥିକ ବର୍ଷରେ କୋଇଲା ଉତ୍ତୋଳନ ଆରମ୍ଭ ହେବ ।
ଏହି ସମୀକ୍ଷା ବୈଠକରେ କୋଇଲା ମନ୍ତ୍ରଣାଳୟର ସଚିବ ଡକ୍ଟର ଅନୀଲ କୁମାର ଜୈନ ଅଧ୍ୟକ୍ଷତା କରିଥିଲେ। ୨୦୨୦-୨୧ ଆର୍ଥିକ ବର୍ଷରେ ୬୩ ନିୟୁତ ଟନ୍ କୋଇଲା ଉତ୍ତୋଳନ ହୋଇଥିବା ସ୍ଥଳେ ୨୦୨୧-୨୨ ଆର୍ଥିକ ବର୍ଷରେ ୮୫ନିୟୁତ ମେଟ୍ରିକ ଟନ୍ କୋଇଲା ଉତ୍ତୋଳନ କରାଯାଇଛି । ଏହା ଗତବର୍ଷ ତୁଳନାରେ ୩୫ଶତାଂଶ ଅଧିକ ହୋଇଥିବାରୁ ସଚିବ ଏହାର ପ୍ରଶଂସା କରିଥିଲେ । ଘରୋଇ ବଜାରରେ କୋଇଲା ଚାହିଦା ଏବଂ ଯୋଗାଣ ମଧ୍ୟରେ ଥିବା ଦୂରତାକୁ ଏହା କମାଇବ ।
କୋଇଲା ଉତ୍ତୋଳନ କ୍ଷେତ୍ରରେ ମନ୍ତ୍ରଣାଳୟ ବିଭିନ୍ନ ଆଇନରେ ପରିବର୍ତ୍ତନ, କୋଇଲା କ୍ଷେତ୍ର ପାଇଁ ଉଦାରନୀତି, ରାଜ୍ୟ ସରକାରମାନଙ୍କ ସହିତ ନିୟମିତ ଆଲୋଚନା ମାଧ୍ୟମରେ କୋଇଲା ଖଣିଗୁଡିକୁ ସଚଳ କରିବା, ବିଭିନ୍ନ ବୈଧାନିକ ମଞ୍ଜୁରୀ ଦେବା ନିମନ୍ତେ ଏକ ପ୍ରକଳ୍ପ ପରିଚାଳନା ୟୁନିଟ୍ର ସ୍ଥାପନ ଆଦି ପଦକ୍ଷେପ ନେଇ ଥିବା ଯୋଗୁଁ କ୍ୟାପଟିଭ କୋଇଲା କ୍ଷେତ୍ରରୁ ଉତ୍ତୋଳନ ବୃଦ୍ଧି ପାଇଛି ଏବଂ ସୁଫଳ ମିଳିଛି ।
ବର୍ତ୍ତମାନ ୧୦୬ଟି କୋଇଲା ବ୍ଲକକୁ ବିଭିନ୍ନ କର୍ତ୍ତୃପକ୍ଷଙ୍କ ଆବଣ୍ଟନ କରାଯାଇଛି । ମନ୍ତ୍ରଣାଳୟ ଅଧୀନରେ ସି.ଏମ.ଏସ୍.ପି. ଆଇନ ୨୦୧୫ ଅନୁଯାୟୀ ୪୭ଟି କୋଇଲା ବ୍ଲକ ଖଣି ଖୋଲାଯିବାକୁ ଅନୁମତି ଦିଆଯାଇଛି। ଚଳିତ ୨୦୨୨-୨୩ ଆର୍ଥିକ ବର୍ଷରେ ଏହି ସଂଖ୍ୟା ୬୦କୁ ବୃଦ୍ଧି ପାଇବ ବୋଲି ଆଶା କରାଯାଉଛି । କାର୍ଯ୍ୟକ୍ଷମ କୋଇଲା ବ୍ଲକଗୁଡିକର ସର୍ବାଧିକ ବାର୍ଷିକ ଉତ୍ତୋଳନ କ୍ଷମତା ପ୍ରାୟ ୨୩୦ନିୟୁତ ଟନ୍ ରହିଛି । ତେବେ ୨୦୨୨-୨୩ ଆର୍ଥିକ ବର୍ଷରେ ଆଉ ୧୪୦ ନିୟୁତ ଟନ୍ ଅଧିକ ଉତ୍ତୋଳିତ ହୋଇ ପାରିବାର ଆଶା ରହିଛି । ଏହି ବର୍ଦ୍ଧିତ ଉତ୍ପାଦନ ଫଳରେ ଉଲ୍ଲେଖନୀୟ ଭାବରେ ତାପଜ ପ୍ରକଳ୍ପଗୁଡିକର କୋଇଲା ଆମଦାନୀ କମିବ ଏବଂ ବୈଦେଶିକ ମୁଦ୍ରା ସଞ୍ଚୟ କରି ହେବ ।
ଏହି ସମୀକ୍ଷା ବୈଠକର ଆଲୋଚନା ସମୟରେ ଡଃ ଅନୀଲ କୁମାର ଜୈନ କହିଛନ୍ତି ଯେ ବର୍ତ୍ତମାନ ଆମଦାନୀ ହେଉଥିବା କୋଇଲାର ମୂଲ୍ୟ ଅଧିକ ଥିବାରୁ ତଥା ଦେଶର ବିଦ୍ୟୁତ ଚାହିଦା ଅଧିକ ଥିବାରୁ କୋଇଲା ବ୍ଲକ ଆବାଣ୍ଟିତ ହୋଇଥିବା ପକ୍ଷମାନଙ୍କ ପାଇଁ ଅଧିକ କୋଇଲା ଉତ୍ତୋଳନ ନିମିନ୍ତେ ସୁବର୍ଣ୍ଣ ସୁଯୋଗ ରହିଛି । କ୍ୟାପଟିଭ କୋଇଲା ବ୍ଲକରୁ ଉତ୍ତୋଳିତ ହେଉଥିବା ୫୦ଶତାଂଶ ପର୍ଯ୍ୟନ୍ତ ବିକ୍ରି କରିପାରିବାର ଅନୁମତି ଦିଆଯାଇଛି । ଏପରିକି ଉତ୍ତୋଳନର ସବା ଶେଷ ପର୍ଯ୍ୟାୟରେ ବ୍ୟବହାରକାରୀ କାରାଖାନାଗୁଡିକ କୋଇଲା ବ୍ୟବହାର ନ କରିଲେ ମଧ୍ୟ ଉତ୍ପାଦନ ବ୍ୟାହତ ହେବ ନାହିଁ । ବାଣିଜ୍ୟିକ ଉଦ୍ଦେଶ୍ୟରେ ବର୍ତ୍ତମାନ ନୂଆ କୋଇଲା ବ୍ଲକଗୁଡିକ ଉତ୍ସାହୀପକ୍ଷମାନଙ୍କୁ ବଣ୍ଟନ କରାଯାଉଛି । ଆସନ୍ତା ବର୍ଷକ ମଧ୍ୟରେ ଏଥିମଧ୍ୟରୁ କେତେକ ଉତ୍ପାଦନ ଆରମ୍ଭ ହେବ ବୋଲି ଡଃ ଜୈନ କହିଛନ୍ତି ।
ରେଳ ମନ୍ତ୍ରଣାଳୟ
ପୁରୀ- ଦୀଘା ଏକ୍ସପ୍ରେସ ଓ ପୁରୀ- ହାୱଡା ଶତାବ୍ଦୀ ଏକ୍ସପ୍ରେସର ପୁନରୁଦ୍ଧାର
ଦକ୍ଷିଣ ପୂର୍ବ ରେଳବାଇ କର୍ତ୍ତୃପକ୍ଷ ଏହି ଟ୍ରେନଗୁଡିକର ସେବା ପୁଣି ଆରମ୍ଭ କରିବା ପାଇଁ ନିଷ୍ପତ୍ତି ନେଇଛନ୍ତି । ନିମ୍ନପ୍ରଦତ୍ତ ସୂଚୀ ଅନୁଯାୟୀ ଏହି ସେବା ଆରମ୍ଭ ହେବା ।
୨୨୮୯୦/୨୨୮୮୯ ପୁରୀ-ଦୀଘା-ପୁରୀ ସାପ୍ତାହିକ ଏକ୍ସପ୍ରେସ ଅଗଷ୍ଟ ୬,୨୦୨୨ରୁ ପୁରୀ ଠାରୁ ଓ ଅଗଷ୍ଟ ୭,୨୦୨୨ରୁ ଦୀଘା ଠାରୁ ଚାଲିବ ।
୧୨୨୭୮/୧୨୨୭୭ ପୁରୀ- ହାୱଡା- ପୁରୀ ଶତାବ୍ଦୀ ଏକ୍ସପ୍ରେସ ଅକ୍ଟୋବର୨, ୨୦୨୨ ଠାରୁ ଉଭୟ ପୁରୀ ଓ ହାୱଡା ।
୨୨୮୯୦/୨୨୮୯୯ ପୁରୀ-ଦୀଘା-ପୁରୀ ଏକ୍ସପ୍ରେସ
୨୨୮୯୦ ପୁରୀ-ଦୀଘା ଏକ୍ସପ୍ରେସ ପ୍ରତି ଶନିବାର ରାତି ୯.୦୫ରେ ପୁରୀ ଛାଡିବ ଓ ପରଦିନ ସକାଳ ୬.୩୫ରେ ଦୀଘାରେ ପହଞ୍ଚିବ । ଫେରନ୍ତା ପଥରେ, ୨୨୮୮୯ ଦୀଘା-ପୁରୀ ଏକ୍ସପ୍ରେସ ପ୍ରତି ରବିବାର ସନ୍ଧ୍ୟା ୫.୨୫ରେ ଦୀଘା ଛାଡିବ ଓ ପରଦିନ ୨.୫୫ରେ ପୁରୀରେ ପହଞ୍ଚିବ ।
୧୨୨୭୮/୧୨୨୭୭ ପୁରୀ- ହାୱଡା- ପୁରୀ ଶତାବ୍ଦୀ ଏକ୍ସପ୍ରେସ
୧୨୨୭୮ ପୁରୀ- ହାୱଡା ଶତାବ୍ଦୀ ଏକ୍ସପ୍ରେସ ଦୈନିକ ପୂର୍ବାହ୍ନ ୫.୪୫ରେ ପୁରୀ ଛାଡିବ ଓ ସେହିଦିନ ଅପରାହ୍ନ ୧.୪୫ରେ ହାୱଡାରେ ପହଞ୍ଚିବ । ଫେରନ୍ତା ପଥରେ ୧୨୨୭୭ ହାୱଡା-ପୁରୀ ଶତାବ୍ଦୀ ଏକ୍ସପ୍ରେସ ଦୈନିକ ଅପରାହ୍ନ ୨.୧୫ରେ ହାୱଡାରୁ ବାହାରିବ ଓ ସେହିଦିନ ରାତି ୯.୫୦ରେ ପୁରୀରେ ପହଞ୍ଚିବ ।
SR
(Visitor Counter : 57
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ସିଡିଆରଆଇ ପ୍ରୟାସରେ ଜଳବାୟୁ ପରିବର୍ତ୍ତନ ହେତୁ ଦ୍ୱୀପପୁଞ୍ଜ ରାଜ୍ୟଗୁଡିକ ସମ୍ମୁଖୀନ ହେଉଥିବା ଆହ୍ୱାନଗୁଡିକ ଉପରେ ଆଲୋକପାତ ପାଇଁ ମାଡାଗାସ୍କରର ରାଷ୍ଟ୍ରପତିଙ୍କୁ ଧନ୍ୟବାଦ ଜଣାଇଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ମାଡାଗାସ୍କରର ରାଷ୍ଟ୍ରପତି ମାନ୍ୟବର ଆଣ୍ଡ୍ରି ନିରିନା ରାଜୋଏଲିନାଙ୍କୁ ମିଳିତ ଉଦ୍ୟମରେ ଜଳବାୟୁ ଏବଂ ବିପର୍ଯ୍ୟୟ ସହନଶୀଳ ପାଇଁ ଭାରତର ନେତୃତ୍ୱକୁ ସ୍ୱୀକାର କରିଥିବାରୁ ଧନ୍ୟବାଦ ଜଣାଇଛନ୍ତି ।
ମାଡାଗାସ୍କରର ରାଷ୍ଟ୍ରପତିଙ୍କ ଟୁଇଟର ଜବାବରେ ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
“ଧନ୍ୟବାଦ ରାଷ୍ଟ୍ରପତି ରାଜୋଏଲିନା । ଜଳବାୟୁ ପରିବର୍ତ୍ତନ ହେତୁ ଦ୍ୱୀପପୁଞ୍ଜ ରାଜ୍ୟଗୁଡିକ ସମ୍ମୁଖୀନ ହେଉଥିବା ଆହ୍ୱାନଗୁଡିକ ଲାଗି ସହନଶୀଳ ଭିତ୍ତିଭୂମି ସୃଷ୍ଟି ପାଇଁ ସିଡିଆରଆଇ ପଦକ୍ଷେପ ଅଧୀନରେ ଆମର ପ୍ରୟାସର ଏକ ପ୍ରମୁଖ ଲକ୍ଷ୍ୟ ଅଟେ ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ମତୁଆ ମହାମେଳା ପରିଦର୍ଶନ ପାଇଁ ଜନସାଧାରଣଙ୍କୁ ପ୍ରଧାନମନ୍ତ୍ରୀଙ୍କ ଆହ୍ୱାନ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ, ଜନସାଧାରଣଙ୍କୁ ବହୁ ସଂଖ୍ୟାରେ ମତୁଆ ମହା ମେଳା ପରିଦର୍ଶନ ପାଇଁ ଆହ୍ୱାନ ଜଣାଇବା ସହ ଦୟା ଓ ସେବାର ପଥ ପ୍ରଦର୍ଶନ କରିଥିବା ଶ୍ରୀ ଶ୍ରୀ ହରିଚାନ୍ଦ ଠାକୁରଜୀଙ୍କୁ ପ୍ରଣାମ କରିଛନ୍ତି ।
କେନ୍ଦ୍ର ମନ୍ତ୍ରୀ ଶ୍ରୀ ଶାନ୍ତନୁ ଠାକୁରଙ୍କ ଟ୍ୱିଟ ପ୍ରତ୍ୟୁତ୍ତରରେ ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“#MatuaMahaMela2023 ଏକ ଗୁରୁତ୍ୱପୂର୍ଣ୍ଣ କାର୍ଯ୍ୟକ୍ରମ ଯାହା ମତୁଆ ସମ୍ପ୍ରଦାୟର ପ୍ରାଣବନ୍ତ ସଂସ୍କୃତିକୁ ପ୍ରଦର୍ଶିତ କରିଥାଏ । ବହୁ ସଂଖ୍ୟାରେ ଏହି ମେଳା ପରିଦର୍ଶନ ପାଇଁ ଲୋକଙ୍କୁ ଅନୁରୋଧ କରିବି । ଦୟା ଓ ସେବାର ପଥ ପ୍ରଦର୍ଶନ ପାଇଁ ଠାକୁର ଶ୍ରୀ ଶ୍ରୀ ହରିଚାନ୍ଦ ଜୀଙ୍କ ପ୍ରତି ମାନବସମାଜ ସଦା ଋଣୀ ରହିବ ।”
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କୋଭିଡ-୧୯ ଅପଡେଟ୍
ଭାରତରେ ଆଜି ଦୈ÷ନିକ ନୂଆ ସଂକ୍ରମଣ ୧.୩୨ଲକ୍ଷ, ନୂଆ ସଂକ୍ରମଣ ହ୍ରାସ ଧାରା ଜାରି ରହିଛି
ଭାରତରେ ସକ୍ରିୟ କରୋନା ମାମଲା ପୁଣି ୨୦ ଲକ୍ଷ ତଳେ ଏବଂ ଆଜି ରହିଛି ୧୭,୯୩,୬୪୫
ଗତ ୨୪ ଘଣ୍ଟାରେ ସକ୍ରିୟ କରୋନା ମାମଲାରେ ୧,୦୧,୮୭୫ ହ୍ରାସ
ଦେଶରେ ଏ ପର୍ଯ୍ୟନ୍ତ ୨,୬୧,୭୯,୦୮୫ ସୁସ୍ଥ ହୋଇଛନ୍ତି
ଗତ ୨୪ ଘଣ୍ଟାରେ ୨,୩୧,୪୫୬ ଜଣ ସୁସ୍ଥ ହୋଇଛନ୍ତି
କ୍ରମାଗତ ୨୦ ଦିନରେ ଦୈନିକ ସୁସ୍ଥଙ୍କ ସଂଖ୍ୟା ଦୈନିକ ସଂକ୍ରମଣକୁ ପଛରେ ପକାଇଛି
ସୁସ୍ଥତା ହାର ୯୨.୪୮%କୁ ବୃଦ୍ଧି ପାଇଛି
ଏବେ ସାପ୍ତାହିକ ପଜିଟିଭିଟି ହାର ରହିଛି ୮.୨୧%
ଦୈନିକ ପଜିଟିଭିଟି ହାର ରହିଛି ୬.୫୭%, କ୍ରମାଗତ ନବମ ଦିନରେ ଏହା ୧୦% ତଳେ ରହିଛି
ଟେଷ୍ଟିଂ କ୍ଷମତା ବୃଦ୍ଧି କରାଯାଇଛି ଏବଂ ମୋଟ ୩୫ କୋଟି ଟେଷ୍ଟ କରାଯାଇଛି
ଦେଶବ୍ୟାପୀ ଚାଲିଥିବା ଟିକାକରଣ ଅଭିଯାନରେ ୨୧.୮୫ କୋଟି ଟିକା ଦିଆଯାଇଛି
SR
(
ସୂଚନା ଓ ପ୍ରସାରଣ ମନ୍ତ୍ରଣାଳୟ
ତୃତୀୟ ପର୍ଯ୍ୟାୟ ଏଫଏମ ରେଡିଓ ନୀତି ମାର୍ଗଦର୍ଶିକାରେ ସଂଶୋଧନକୁ କେନ୍ଦ୍ର ସରକାରଙ୍କ ମଞ୍ଜୁରି
ଘରୋଇ ସଂସ୍ଥା ଜରିଆରେ ଏଫଏମ ରେଡିଓ ପ୍ରସାରଣ ସେବାର ସମ୍ପ୍ରସାରଣ  ଉପରେ ଆଧାରିତ ନୀତିଗତ ମାର୍ଗଦର୍ଶିକାରେ ଥିବା କେତେକ ବ୍ୟବସ୍ଥାରେ ସଂଶୋଧନ ପ୍ରସ୍ତାବକୁ ସରକାର ମଞ୍ଜୁର କରିଛନ୍ତି । ଏହାକୁ ଘରୋଇ ଏଫଏମ ପର୍ଯ୍ୟାୟ- III ନୀତିଗତ ମାର୍ଗଦର୍ଶିକା ଭାବେ ମାନ୍ୟତା ଦିଆଯାଇଛି । ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ ଶେଷ କ୍ୟାବିନେଟ ବୈଠକରେ ଏହି ନିଷ୍ପତ୍ତି ନିଆଯାଇଛି ।
ଏ ଦିଗରେ, ୧୫ ବର୍ଷର ଅବଧି ପାଇଁ ଲାଇସେନ୍ସ ପାଇଥିବା ଗୋଟିଏ ପରିଚାଳନା ସଂସ୍ଥା ମଧ୍ୟରେ ଏଫଏମ ରେଡିଓ ଷ୍ଟେସନ ପୁନଃନିର୍ମାଣ ଅନୁମତି ପାଇବା ଲାଗି ୩ ବର୍ଷର ୱିଣ୍ଡୋ ଅବଧିକୁ ଉଚ୍ଛେଦ କରିବା ଲାଗି ସରକାର ନିଷ୍ପତ୍ତି ନେଇଛନ୍ତି । ଚାନେଲ ହୋଲ୍ଡିଂ ଉପରେ ୧୫% ନେସନାଲ କ୍ୟାପ୍ ଉଚ୍ଛେଦ ପାଇଁ ରେଡିଓ ଉଦ୍ୟୋଗ ପକ୍ଷରୁ କରାଯାଇ ଆସୁଥିବା ଦୀର୍ଘ ଦିନର ଦାବିକୁ ମଧ୍ୟ ସରକାର ଗ୍ରହଣ କରି ନେଇଛନ୍ତି । ଆହୁରି ଏଫଏମ ରେଡିଓ ନୀତିରେ ଆର୍ଥିକ ଯୋଗ୍ୟତା ସର୍ତ୍ତାବଳୀକୁ ସରଳ କରାଯାଇଛି । ଫଳରେ ଏଣିକି ମାତ୍ର ୧ କୋଟି ଟଙ୍କାର ମୋଟ୍ କାରବାର କ୍ଷମତା ଥିବା କମ୍ପାନୀ ‘ସି’ ଏବଂ ‘ଡି’ ବର୍ଗର ସହର ପାଇଁ ନିଲାମୀ ବା ବିଡିଂରେ ଅଂଶଗ୍ରହଣ କରିପାରିବେ । ପୂର୍ବରୁ ଏହି ଆର୍ଥିକ କ୍ଷମତା ଦେଢ଼ କୋଟି ଟଙ୍କା ଥିଲା।
ଏହି ତିନୋଟି ସଂଶୋଧନ ଘରୋଇ ଏଫଏମ ରେଡିଓ ଉଦ୍ୟୋଗକୁ ସମ୍ପୂର୍ଣ୍ଣ ଆର୍ଥିକ ବିକାଶର ଲାଭ ପ୍ରଦାନ କରିବା ସହିତ ଦେଶର ଟିୟର- III ସହରରେ ଏଫଏମ ରେଡିଓ ଏବଂ ମନୋରଞ୍ଜନ ଷ୍ଟେସନର ଅଧିକ ସମ୍ପ୍ରସାରଣ ପାଇଁ ମାର୍ଗ ପ୍ରଶସ୍ତ କରିବ । ସରକାରଙ୍କ ଏହି ନିଷ୍ପତ୍ତି ନୂଆ ନିଯୁକ୍ତି ସୁଯୋଗ ସୃଷ୍ଟି କରିବା ସହିତ ଫ୍ରି ଟୁ ଏୟାର  ରେଡିଓ ମିଡିଆ ସ୍ଥାନରେ ସଙ୍ଗୀତ ଓ ମନୋରଞ୍ଜନ ସେବାକୁ ଦେଶର ଉପାନ୍ତ ଅଞ୍ଚଳରେ ଥିବା ସାଧାରଣ ଲୋକଙ୍କ ପହଞ୍ଚାଇବାରେ ସହାୟକ ହେବ ।
ଦେଶରେ ବ୍ୟବସାୟିକ ସୁଗମତାରେ ସୁଧାର ଆଣିବା ଲାଗି ସରକାର ବର୍ତ୍ତମାନର ନିୟମକୁ ଅଧିକ ସରଳ ଏବଂ ଯୁକ୍ତିସଙ୍ଗତ କରୁଛନ୍ତି । ଏହାଦ୍ବାରା ପ୍ରଶାସନ ଅଧିକ ଦକ୍ଷ ଓ ପ୍ରଭାବୀ ହେବା ସହ ସାଧାରଣ ଲୋକଙ୍କୁ ଲାଭ ମିଳିପାରୁଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଲକ୍ଷାଦ୍ୱୀପର 'ନ୍ୟୁଟ୍ରି ଗାର୍ଡେନ୍ ପ୍ରୋଜେକ୍ଟ' କୁ ପ୍ରଶଂସା କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଲକ୍ଷାଦ୍ୱୀପସ୍ଥିତ ‘ନ୍ୟୁଟ୍ରି ଗାର୍ଡେନ୍ ପ୍ରୋଜେକ୍ଟ' କୁ ପ୍ରଶଂସା କରିଛନ୍ତି । ଶ୍ରୀ ମୋଦୀ କହିଛନ୍ତି ଯେ ଏହି ପଦକ୍ଷେପ ଦର୍ଶାଇଛି ଯେ ଲକ୍ଷାଦ୍ୱୀପର ଲୋକମାନେ ନୂତନ ଜିନିଷ ଶିଖିବା ଏବଂ ଗ୍ରହଣ କରିବା ପାଇଁ କେତେ ଉତ୍ସାହିତ ଅଛନ୍ତି ।
ଆତ୍ମର୍ନିଭରଶୀଳ ଭାରତର ବିକାଶ ଲକ୍ଷ୍ୟର ପରିଣାମ ସ୍ୱରୂପ ଏହି ପ୍ରକଳ୍ପ ଆରମ୍ଭ କରାଯାଇଥିଲା ଯେଉଁଥିରେ ୧୦୦୦ ଚାଷୀଙ୍କୁ ପନିପରିବା ମଞ୍ଜି ଯୋଗାଇ ଦିଆଯାଇଛି ।
ଏଥି ସହିତ ୬୦୦ ଟଙ୍କାରୁ କମ୍ ଆୟ କରୁଥିବା ଲକ୍ଷାଦ୍ୱୀପ ପରିବାରର ମହିଳାମାନଙ୍କୁ ପଛୁଆଞ୍ଚଳ କୁକୁଡା ଚାଷ ଯୋଜନାରେ ଦେଶୀ ପ୍ରଜାତିର ୭୦୦୦ କୁକୁଡ଼ା ଆବଣ୍ଟନ କରାଯାଇଥିଲା ।
ଲକ୍ଷାଦ୍ୱୀପ ରାଜ୍ୟପାଳଙ୍କ ଟୁଇଟ୍ର ଉତ୍ତରରେ ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
“ପ୍ରଶଂସନୀୟ ଉଦ୍ୟମ, ଉତ୍ତମ ଫଳାଫଳ! ଏହି ପଦକ୍ଷେପ ଦର୍ଶାଉଛି ଯେ ଲକ୍ଷାଦ୍ୱୀପର ଲୋକମାନେ ନୂତନ ଜିନିଷ ଶିଖିବା ଏବଂ ଗ୍ରହଣ କରିବା ପାଇଁ କେତେ ଉତ୍ସାହିତ ଅଛନ୍ତି ।”
HS
(
ରେଳ ମନ୍ତ୍ରଣାଳୟ
ପୂର୍ବତଟ ରେଳପଥ ପକ୍ଷରୁ ରାଜଭାଷା ପକ୍ଷ୍ୟ ଉଦ୍ଘାଟନ
ଆଜି ପୂର୍ବତଟ ରେଳପଥ ମୁଖ୍ୟାଳୟ ଠାରେ ହିନ୍ଦୀ ଦିବସ ପାଳନ କରାଯିବ ସହିତ ରାଜଭାଷା ପକ୍ଷ୍ୟ ଉଦ୍ଘାଟନ କରାଯାଇଅଛି | ପୂର୍ବତଟ ରେଳପଥର କାର୍ଯ୍ୟକାରୀ ମହାପ୍ରବନ୍ଧକ ଶ୍ରୀ ଶରଦ କୁମାର ଶ୍ରୀବାସ୍ତବ ରେଳପଥର ମୁଖ୍ୟ ରାଜଭାଷା ଅଧିକାରୀ ଶ୍ରୀ ରବି ଶଙ୍କର ମିତ୍ର ଏବଂ ପ୍ରମୁଖ ଅଧିକାରୀ ମାନଙ୍କ ଉପସ୍ଥିତିରେ ଏହି ପକ୍ଷ୍ୟକୁ ଉଦ୍ଘାଟନ କରିଛନ୍ତି |
ଏହି ଅବସରରେ ମହାପ୍ରବନ୍ଧକ ରେଳପଥର ଅଧିକାରୀ ଓ କର୍ମଚାରୀ ମାନଙ୍କୁ ହିନ୍ଦୀ ଦିବସର ଶପଥ ପାଠ କରାଇବା ସହିତ ମାନ୍ୟବର ରେଳମନ୍ତ୍ରୀଙ୍କ ବାର୍ତ୍ତା କୁ ଦୋହରାଇଥିଲେ | ଏହି କାର୍ଯ୍ୟକ୍ରମରେ ମୁଖ୍ୟ ରାଜଭାଷା ଅଧିକାରୀ ତାଙ୍କ ସମ୍ବୋଧନରେ ହିନ୍ଦୀ ଦିବସର ଇତିହାସ ଉପରେ ଆଲୋକପାତ କରିଥିଲେ ଏବଂ ହିନ୍ଦୀର ମହତ୍ତ୍ୱ ବିଷୟରେ ଆଲୋଚନା କରିଥିଲେ | ମହାପ୍ରବନ୍ଧକ ଶ୍ରୀ ଶ୍ରୀବାସ୍ତବ ତାଙ୍କ ବକ୍ତବ୍ୟ ରେ ରେଳ କର୍ମଚାରୀ ମାନଙ୍କୁ ଅଧିକରୁ ଅଧିକ ରାଜଭାଷା ମାଧ୍ୟମରେ ଅଫିସ କାର୍ଯ୍ୟ କରିବାକୁ ପରାମର୍ଶ ଦେଇଥିଲେ |
ବିଭିନ୍ନ ଆଞ୍ଚଳିକ ପ୍ରତିଯୋଗିତା ଏବଂ ରାଜଭାଷା ସହ ଜଡିତ ଅନ୍ୟ ପ୍ରତିଯୋଗିତାରେ ଭାଗନେଇଥିବା କୃତି ପ୍ରତିଯୋଗୀ ମାନଙ୍କୁ ଏହି ଅବସରରେ ମହାପ୍ରବନ୍ଧକଙ୍କ ଦ୍ୱାରା ପୁରସ୍କୃତ କରାଯାଇଥିଲା | ଏହି କାର୍ଯ୍ୟକ୍ରମକୁ ରେଳପଥର ରାଜଭାଷା ଅଧିକାରୀ ଶ୍ରୀମତୀ ୟାଲିନା ପଣ୍ଡା ପରିଚାଳନା କରିଥିଲେ |
(Visitor Counter : 90
ରେଳ ମନ୍ତ୍ରଣାଳୟ
ରେଲୱେ ବୋର୍ଡ଼ର ଅଧ୍ୟକ୍ଷ ଏବଂ ମୁଖ୍ୟ କାର୍ଯ୍ୟକାରୀ ଅଧିକାରୀ ଭାବରେ ଦାୟୀତ୍ବ ଗ୍ରହଣ କରିଛନ୍ତି ଶ୍ରୀମତୀ ଜୟା ବର୍ମା ସିହ୍ନା
ଭାରତୀୟ ରେଳର ଏହି ଶୀର୍ଷ ପଦରେ ନିଯୁକ୍ତ ହୋଇଥିବା ସେ ପ୍ରଥମ ମହିଳା ଅଟନ୍ତି
ଶ୍ରୀମତୀ ଜୟା ବର୍ମା ସିହ୍ନା ଆଜି ରେଳ ଭବନରେ ରେଲୱେ ବୋର୍ଡ଼  ର ନୂଆ ଅଧ୍ୟକ୍ଷ ଏବଂ ମୁଖ୍ୟ କାର୍ଯ୍ୟକାରୀ ଅଧିକାରୀ  ଭାବରେ ଦାୟୀତ୍ବ ଗ୍ରହଣ କରିଛନ୍ତି। କ୍ୟାବିନେଟର ନିଯୁକ୍ତି ସମିତି ଶ୍ରୀମତୀ ଜୟା ବର୍ମା ସିହ୍ନାଙ୍କ ନିଯୁକ୍ତିର ସ୍ବୀକୃତି ପ୍ରଦାନ କରିଛନ୍ତି। ଜୟା ବର୍ମା ସିହ୍ନା ରେଲୱେ ବୋର୍ଡ଼ର ଅଧ୍ୟକ୍ଷ ଏବଂ ସିଇଓ ଭାବରେ ଭାରତୀୟ ରେଳର ଏହି ଶୀର୍ଷ ପଦରେ ନିଯୁକ୍ତ ହୋଇଥିବା ପ୍ରଥମ ମହିଳା ଅଟନ୍ତି।
ଏହା ପୂର୍ବରୁ ଶ୍ରୀମତୀ ଜୟା ବର୍ମା ସିହ୍ନା ରେଲୱେ ବୋର୍ଡ଼ରେ ସଦସ୍ୟ  ଭାବରେ କାର୍ଯ୍ୟ କରିଛନ୍ତି। ଶ୍ରୀମତୀ ସିହ୍ନା ଭାରତୀୟ ରେଳରେ ମାଲ ପରିବହନ ଏବଂ ଯାତ୍ରୀ ସେବାର ସମଗ୍ର ପରିବହନର ଦାୟୀତ୍ବ ମଧ୍ୟ ତୁଲାଇ ସାରିଛନ୍ତି।
ଶ୍ରୀମତୀ ଜୟା ବର୍ମା ସିହ୍ନା 1988 ରେ ଭାରତୀୟ ରେଳ ଟ୍ରାଫିକ ସେବା  ରେ ଯୋଗ ହୋଇଥିଲେ। ଭାରତୀୟ ରେଳରେ ନିଜର 35 ବର୍ଷରୁ ଅଧିକ କ୍ୟାରିୟରରେ ସେ ରେଳ ବୋର୍ଡ଼ର ସଦସ୍ୟ  ଅତିରିକ୍ତ ସଦସ୍ୟ, ଟ୍ରାଫିକ୍ ପରିବହନ ପରି ବିଭିନ୍ନ ମହତ୍ତ୍ବପୂର୍ଣ୍ଣ ପଦବୀରେ କାର୍ଯ୍ୟ କରିଛନ୍ତି। ସେ ପରିଚାଳନା, ବାଣିଜ୍ୟିକ, ଆଇଟି ଏବଂ ସତର୍କତା ସହିତ ବିଭିନ୍ନ କ୍ଷେତ୍ରରେ କାମ କରିଛନ୍ତି। ସେ ଦକ୍ଷିଣ ପୂର୍ବ ରେଳର ପ୍ରଧାନ ମୁଖ୍ୟ ପରିଚାଳନା ପ୍ରବନ୍ଧକ ଭାବରେ ନିଯୁକ୍ତ ହୋଇଥିବା ପ୍ରଥମ ମହିଳା ମଧ୍ୟ ଅଟନ୍ତି। ସେ ବାଂଲାଦେଶର ଢାକାରେ ଭାରତୀୟ ହାଇ କମିଶନରେ ରେଳ ପରାମର୍ଶଦାତା ଭାବରେ ମଧ୍ୟ କାର୍ଯ୍ୟ କରିଛନ୍ତି, ତାଙ୍କର ଏହି କାର୍ଯ୍ୟକାଳ ସମୟରେ କୋଲକାତାରୁ ଢାକା ପର୍ଯ୍ୟନ୍ତ ମୈତ୍ରୀ ଏକ୍ସପ୍ରେସର ଉଦ୍ଘାଟନ କରାଯାଇଥିଲା।
ଶ୍ରୀମତୀ ସିହ୍ନା ଆଲ୍ହାବାଦ ବିଶ୍ବବିଦ୍ୟାଳୟର ପୂର୍ବତନ ଛାତ୍ରୀ ଅଟନ୍ତି ଏବଂ ତାଙ୍କର ଫଟୋଗ୍ରାଫିରେ ଆଗ୍ରହ ରହିଛି।
BS
(Visitor Counter : 57
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ସରକାରୀ ଗସ୍ତରେ ଲୁମ୍ବିନୀ, ନେପାଳରେ ପହଞ୍ଚିଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ପବିତ୍ର ବୁଦ୍ଧ ଜୟନ୍ତୀ ଅବସରରେ ସରକାରୀ ଗସ୍ତରେ ନେପାଳର ଲୁମ୍ବିନୀ ଠାରେ ପହଁଚିଛନ୍ତି ।
୨. ପ୍ରଧାନମନ୍ତ୍ରୀ ମୋଦୀ ଲୁମ୍ବିନୀରେ ପହଞ୍ଚିବା ପରେ ନେପାଳ ପ୍ରଧାନମନ୍ତ୍ରୀ ଶ୍ରୀ ଶେର ବାହାଦୂର ଦେଉବା, ତାଙ୍କ ପତ୍ନୀ ଡଃ ଅର୍ଜୁ ରାଣା ଦେଉବା ଓ ନେପାଳ ସରକାରଙ୍କ ବହୁ ମନ୍ତ୍ରୀ ତାଙ୍କୁ ସ୍ୱାଗତ କରିଥିଲେ ।
୩. ପ୍ରଧାନମନ୍ତ୍ରୀ ଭାବେ ଏହା ତାଙ୍କର ପଞ୍ଚମ ନେପାଳ ଓ ପ୍ରଥମ ଲୁମ୍ବିନୀ ଗସ୍ତ ।
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜନ୍ମଦିନ ଶୁଭେଚ୍ଛା ନିମନ୍ତେ ରାଷ୍ଟ୍ରପତି, ଉପ ରାଷ୍ଟ୍ରପତି ଓ ବିଶ୍ୱର ଅନ୍ୟ ନେତାମାନଙ୍କୁ କୃତଜ୍ଞତା ଜଣାଇଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ, ଜନ୍ମଦିନ ଶୁଭେଚ୍ଛା ନିମନ୍ତେ ରାଷ୍ଟ୍ରପତି, ଉପ ରାଷ୍ଟ୍ରପତି ଓ ବିଶ୍ୱର ଅନ୍ୟ ନେତାମାନଙ୍କୁ ତାଙ୍କର କୃତଜ୍ଞତା ଜ୍ଞାପନ କରିଛନ୍ତି ।
ରାଷ୍ଟ୍ରପତିଙ୍କୁ ଏକ ପ୍ରତିକ୍ରିୟାରେ ପ୍ରଧାନମନ୍ତ୍ରୀ କହିଛନ୍ତି;
‘‘ମାନନୀୟ ରାଷ୍ଟ୍ରପତିଜୀ, ଆପଣଙ୍କ ଆତ୍ମୀୟ ଶୁଭକାମନା ନିମନ୍ତେ ହୃଦୟରୁ କୃତଜ୍ଞତା ପ୍ରକଟ କରୁଛି । ସମୃଦ୍ଧ ତଥା ବିକଶିତ ଭାରତର ନିର୍ମାଣ ନିମନ୍ତେ ଆପଣଙ୍କ ପ୍ରେରଣା ଏବଂ ମାର୍ଗଦର୍ଶନ ବହୁତ ମହତ୍ୱପୂର୍ଣ୍ଣ ।’’
ଉପ ରାଷ୍ଟ୍ରପତିଙ୍କୁ ଏକ ପ୍ରତିକି୍ରୟାରେ, ପ୍ରଧାନମନ୍ତ୍ରୀ କହିଛନ୍ତି;
‘‘ହୃଦୟଭରା ଶୁଭେଚ୍ଛା ଲାଗି ଧନ୍ୟବାଦ ଭାରତର ଉପ ରାଷ୍ଟ୍ରପତି ଜଗଦୀପ ଧନଖଡ଼ ଜୀ ।’’
ପୂର୍ବତନ ରାଷ୍ଟ୍ରପତିଙ୍କୁ ଏକ ପ୍ରତିକ୍ରିୟାରେ ପ୍ରଧାନମନ୍ତ୍ରୀ କହିଛନ୍ତି;
‘‘ମାନନୀୟ ରାମନାଥ କୋବିନ୍ଦ ଜୀ, ହୃଦୟରୁ କୃତଜ୍ଞତା ଜଣାଉଛି । ଆପଣଙ୍କ ପ୍ରେମ, ସ୍ନେହଭରା ଶବ୍ଦ ପ୍ରେରଣା ପ୍ରଦାନକାରୀ ।’’
ପୂର୍ବତନ ଉପ ରାଷ୍ଟ୍ରପତିଙ୍କୁ ଏକ ପ୍ରତିକି୍ରୟାରେ ପ୍ରଧାନମନ୍ତ୍ରୀ କହିଛନ୍ତି;
‘‘ଆପଣଙ୍କ ସ୍ୱତନ୍ତ୍ର ଶୁଭକାମନା ଲାଗି ଆପଣଙ୍କୁ ଧନ୍ୟବାଦ ଏମ ଭେଙ୍କେୟା ନାଇଡୁ ଗାରୁ ।’’
ମରିସସ ପ୍ରଧାନମନ୍ତ୍ରୀଙ୍କୁ ଏକ ପ୍ରତିକି୍ରୟାରେ ପ୍ରଧାନମନ୍ତ୍ରୀ କହିଛନ୍ତି;
‘‘ମୁଁ ମୋ ବନ୍ଧୁ ପ୍ରଧାନମନ୍ତ୍ରୀ କୁମାର ଜଗନ୍ନାଥଙ୍କୁ ତାଙ୍କର ଶୁଭେଚ୍ଛା ପାଇଁ ଧନ୍ୟବାଦ ଜଣାଉଛି ।’’
ଇଟାଲୀ ପ୍ରଧାନମନ୍ତ୍ରୀଙ୍କୁ ଏକ ପ୍ରତିକି୍ରୟାରେ ପ୍ରଧାନମନ୍ତ୍ରୀ କହିଛନ୍ତି;
‘‘ଆପଣଙ୍କ ଶୁଭେଚ୍ଛା ପାଇଁ ଆପଣଙ୍କୁ ଧନ୍ୟବାଦ ପ୍ରଧାନମନ୍ତ୍ରୀ ଜର୍ଜିଆ ମେଲୋନି ।’’
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଓଡ଼ିଶା ଏବଂ ପଶ୍ଚିମବଙ୍ଗ ସହ ସାରା ଦେଶ ଛିଡା ହୋଇଛି: ପ୍ରଧାନମନ୍ତ୍ରୀ
ଓଡ଼ିଶା ଓ ପଶ୍ଚିମବଙ୍ଗରେ ଘୂର୍ଣ୍ଣିବାତ୍ୟା ଅମ୍ଫନ ଦ୍ୱାରା ସୃଷ୍ଟି ହୋଇଥିବା ପରିସ୍ଥିତି ଯଥାଶୀଘ୍ର ସୁଧୁରିବା ନେଇ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଶାବ୍ୟକ୍ତ କରିଛନ୍ତି । ଆଜି ଟ୍ୱିଟ ଜରିଆରେ ପ୍ରଧାନମନ୍ତ୍ରୀ କହିଛନ୍ତି, “ସାହସର ସହିତ ବାତ୍ୟା ଅମ୍ଫନର ମୁକାବିଲା କରିଥିବା ଓଡ଼ିଶାବାସୀଙ୍କ ସହିତ ମୋର ଭାବନା ରହିଛି । ବାତ୍ୟା ଦ୍ୱାରା ପ୍ରଭାବିତ ହୋଇଥିବା ଲୋକଙ୍କ ସହାୟତା ଲାଗି ଅଧିକାରୀମାନେ ଚେଷ୍ଟା ଜାରି ରଖିଛନ୍ତି । ବାତ୍ୟା ଯୋଗୁ ସୃଷ୍ଟି ହୋଇଥିବା ପରିସ୍ଥିତିରେ ଯଥାଶୀଘ୍ର ସୁଧାର ଆସିବା ନେଇ ମୁଁ ପ୍ରାର୍ଥନା କରୁଛି ।”
ପ୍ରଧାନମନ୍ତ୍ରୀ ଆହୁରି କହିଛନ୍ତି, ପ୍ରଭାବିତ ଅଞ୍ଚଳରେ ଏନଡିଆରଏଫ ଦଳ କାର୍ଯ୍ୟ ଚାଲୁ ରଖିଛନ୍ତି । ବରିଷ୍ଠ ଅଧିକାରୀମାନେ ଘଟଣା ଉପରେ ତୀକ୍ଷ୍ଣ ନଜର ରଖିଛନ୍ତି ଏବଂ ପଶ୍ଚିମବଙ୍ଗ ସରକାରଙ୍କ ସହ ପୂର୍ଣ୍ଣ ସମନ୍ୱୟ ରକ୍ଷାକରି କାର୍ଯ୍ୟ କରୁଛନ୍ତି ।
ପ୍ରଭାବିତଙ୍କୁ ସାହାଯ୍ୟ କରିବା ଲାଗି ସମସ୍ତ ପଦକ୍ଷେପ ନିଆଯିବ ବୋଲି ପ୍ରଧାନମନ୍ତ୍ରୀ କହିଛନ୍ତି । ଏହି ସଂକଟ ସମୟରେ ଓଡ଼ିଶା ଓ ପଶ୍ଚିମବଙ୍ଗବାସୀଙ୍କ ସହ ସାରା ଦେଶ ଛିଡା ହୋଇଛି । ଉଭୟ ରାଜ୍ୟରେ ସାଧାରଣ ଅବସ୍ଥା ଫେରାଇ ଆଣିବା ଲାଗି ସମସ୍ତ ପ୍ରକାର ପ୍ରୟାସ କରାଯାଉଛି ବୋଲି ସେ କହିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପଶ୍ଚିମବଙ୍ଗର ଜଲପାଇଗୁଡି ଧୁପଗୁଡି ସଡ଼କ ଦୁର୍ଘଟଣା ଜନିତ ପ୍ରାଣ ହାନି ଲାଗି ପ୍ରଧାନମନ୍ତ୍ରୀଙ୍କ ଶୋକ
ପ୍ରଧାନମନ୍ତ୍ରୀ ଜାତୀୟ ରିଲିଫ ପାଣ୍ଠିରୁ ଘୋଷଣା କଲେ ଅନୁକମ୍ପା ରାଶି
ପଶ୍ଚିମବଙ୍ଗର ଜଲପାଇଗୁଡି ଧୁପଗୁଡିଠାରେ ହୋଇଥିବା ଏକ ସଡ଼କ ଦୁର୍ଘଟଣା ଜନିତ ପ୍ରାଣହାନୀ ଯୋଗୁଁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଗଭୀର ଦୁଃଖ ପ୍ରକାଶ କରିଛନ୍ତି । ଏଥିନେଇ ସେ ସଙ୍ଗେ ସଙ୍ଗେ ପ୍ରଧାନମନ୍ତ୍ରୀଙ୍କ ଜାତୀୟ ରିଲିଫ ପାଣ୍ଠି  ରୁ ଅନୁକମ୍ପା ମୂଳକ ରାଶି ଘୋଷଣା କରିଛନ୍ତି ।
ଅନେକଗୁଡିଏ ଟ୍ଵିଟ ମାଧ୍ୟମରେ ପ୍ରଧାନମନ୍ତ୍ରୀ କହିଛନ୍ତି, "ଜଲପାଇଗୁଡି  ର ଧୁପଗୁଡିଠାରେ ହୋଇଥିବା ମର୍ମନ୍ତୁଦ ସଡ଼କ ଦୁର୍ଘଟଣା ଅତ୍ୟନ୍ତ ଦୁଃଖଦାୟକ । ଏହି ଦୁଃଖଦ ମୁହୂର୍ତ୍ତରେ ଶୋକସନ୍ତପ୍ତ ପରିବାର ବର୍ଗଙ୍କ ପାଇଁ ପ୍ରାର୍ଥନା କରୁଛି । ଆହତଙ୍କ ଆଶୁ ଆରୋଗ୍ୟ କାମନା କରୁଛି ।
ପଶ୍ଚିମବଙ୍ଗରେ ଘଟିଥିବା ଏହି ମର୍ମନ୍ତୁଦ ଦୁର୍ଘଟଣାରେ ପ୍ରାଣ ହରାଇଥିବା ବ୍ୟକ୍ତିଙ୍କ ନିକଟ ସମ୍ପର୍କୀୟଙ୍କୁ ପ୍ରଧାନମନ୍ତ୍ରୀ ଜାତୀୟ ରିଲିଫ ପାଣ୍ଠିରୁ ଦୁଇ ଲକ୍ଷ ଟଙ୍କା ଏବଂ ଆହତଙ୍କୁ 50 ହଜାର ଟଙ୍କା ଲେଖାଏଁ ଅନୁକମ୍ପା ମୂଳକ ଅର୍ଥ ରାଶି ପ୍ରଦାନ କରାଯିବା ନେଇ ଘୋଷଣା କରିଛନ୍ତି” ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜମ୍ମୁ ଓ କଶ୍ମୀରରେ ଆତଙ୍କବାଦୀ କାର୍ଯ୍ୟକଳାପକୁ ପଣ୍ଡ କରିଥିବାରୁ ସୁରକ୍ଷା ବଳକୁ ପ୍ରଧାନମନ୍ତ୍ରୀଙ୍କ ଧନ୍ୟବାଦ
ଜୈଶ–ଇ-ମହମ୍ମଦ ପକ୍ଷରୁ ଜମ୍ମୁ ଓ କଶ୍ମୀରରେ ଆତଙ୍କବାଦୀ କାର୍ଯ୍ୟ ପାଇଁ ଉଦ୍ୟମକୁ ପଣ୍ଡ କରିଥିବାରୁ ପ୍ରଧାନମନ୍ତ୍ରୀ ସୁରକ୍ଷା ବଳକୁ ଧନ୍ୟବାଦ ଜଣାଇଛନ୍ତି । ଏହି ଆତଙ୍କବାଦୀ ସଂଗଠନ ପକ୍ଷରୁ ତୃଣମୂଳ ସ୍ତରରେ ହେଉଥିବା ଗଣତାନ୍ତ୍ରିକ କାର୍ଯ୍ୟକଳାପକୁ ରୋକିବା ପାଇଁ ଚେଷ୍ଟା କରାଯାଉଥିଲା । ଏକ ଟ୍ଵିଟ ଯୋଗେ ପ୍ରଧାନମନ୍ତ୍ରୀ ଜଣାଇଛନ୍ତି ଯେ, “ପାକିସ୍ତାନସ୍ଥିତ ଜୈଶ–ଇ-ମହମ୍ମଦ ସଂଗଠନର 4 ଜଣ ଆତଙ୍କବାଦୀଙ୍କୁ ନିପାତ କରି ବିପୁଳ ଅସ୍ତ୍ରଶସ୍ତ୍ର ଓ ବିସ୍ପୋରକ ସାମଗ୍ରୀ ଜବତ କରିବା ଘଟଣା ଏକ ବିଧ୍ବଂଶକାରୀ ଉଦ୍ୟମକୁ ପ୍ରତିହତ କରାଯାଇଥିବା ସୂଚନା ଦେଉଛି” । ପ୍ରଧାନମନ୍ତ୍ରୀ ଆହୁରି କହିଛନ୍ତି ଯେ, “ଆମର ସୁରକ୍ଷା ବଳ ପୁଣି ଥରେ ଅସାଧାରଣ ସାହାସିକତା ଓ ବୃତ୍ତିଗତ ଦକ୍ଷତା ପ୍ରଦର୍ଶନ କରିଛନ୍ତି । ସେମାନଙ୍କ ସତର୍କତା ଯୋଗୁଁ ସେମାନେ ଜମ୍ମୁ ଓ କଶ୍ମୀରରେ ତୃଣମୂଳ ସ୍ତରରେ ଗଣତାନ୍ତ୍ରିକ ପଦ୍ଧତିକୁ କ୍ଷତି ପହଞ୍ଚାଉଥିବା ଚକ୍ରାନ୍ତକୁ ପ୍ରତିହତ କରିଛନ୍ତି” ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ବିଶ୍ୱ କୁସ୍ତି ଚମ୍ପିଅନସିପ୍ ୨୦୨୧ ରେ ପଦକ ବିଜେତା ଅଂଶୁ ମଲିକ୍ ଏବଂ ସରିତା ମୋରଙ୍କୁ ଅଭିନନ୍ଦନ ଜଣାଇଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବିଶ୍ୱ କୁସ୍ତି ଚମ୍ପିଅନସିପ୍ ୨୦୨୧ ରେ ଅଂଶୁ ମଲିକଙ୍କୁ ରୌପ୍ୟ ଏବଂ ସରିତା ମୋରଙ୍କୁ ବ୍ରୋଞ୍ଜ ପଦକ ଜିତିଥିବାରୁ ଅଭିନନ୍ଦନ ଜଣାଇଛନ୍ତି ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି:
“ବିଶ୍ୱ କୁସ୍ତି ଚମ୍ପିଅନସିପ୍ ୨୦୨୧ରେ ରୌପ୍ୟ ଜିତିବା ପାଇଁ ଅଂଶୁଙ୍କୁ ଅଭିନନ୍ଦନ ଏବଂ ବ୍ରୋଞ୍ଜ ଜିତିବା ପାଇଁ ସରିତାଙ୍କୁ ଅଭିନନ୍ଦନ ଜଣାଉଛି । ଏହି ଉଲ୍ଲେଖନୀୟ କ୍ରୀଡାବିତ୍ଙ୍କୁ ସେମାନଙ୍କର ଭବିଷ୍ୟତ ପ୍ରୟାସ ପାଇଁ ଶୁଭେଚ୍ଛା ।”
HS
(
ପ୍ରତିରକ୍ଷା ମନ୍ତ୍ରଣାଳୟ
ପ୍ରତିରକ୍ଷା ମନ୍ତ୍ରୀ ଶ୍ରୀ ରାଜନାଥ ସିଂହ 400 କୋଟି ଟଙ୍କାର ପ୍ରତିରକ୍ଷା ବିପଣନ ଭିତ୍ତିଭୂମି ଯୋଜନାକୁ ମଞ୍ଜୁରୀ ପ୍ରଦାନ କରିଛନ୍ତି
ଘରୋଇ ପ୍ରତିରକ୍ଷା ଏବଂ ମହାକାଶ ପ୍ରଯୁକ୍ତିବିଦ୍ୟାର ବିନିର୍ମାଣକୁ ପ୍ରୋତ୍ସାହିତ କରିବା ପାଇଁ, ପ୍ରତିରକ୍ଷା ମନ୍ତ୍ରୀ ଶ୍ରୀ ରାଜନାଥ ସିଂହ ଏହି କ୍ଷେତ୍ରରେ ଅତ୍ୟାଧୁନିକ ପରୀକ୍ଷଣ ଏବଂ ସଂରଚନାର ନିର୍ମାଣ କରିବା ନିମନ୍ତେ 400 କୋଟି ଟଙ୍କାର ବ୍ୟୟ ସହିତ ପ୍ରତିରକ୍ଷା ବାଣିଜ୍ୟିକ ଭିତ୍ତିଭୂମି ଯୋଜନା ର ଶୁଭାରମ୍ଭ ପାଇଁ ମଞ୍ଜୁରୀ ପ୍ରଦାନ କରିଛନ୍ତି । ଏହି ଯୋଜନା 5 ବର୍ଷର ଅବଧି ପାଇଁ ହେବ ଏବଂ ଏଥିରେ ଘରୋଇ ଉଦ୍ୟୋଗୀଙ୍କ ଭାଗିଦାରୀ ସହିତ 6ରୁ 8 ନୂତନ ପରୀକ୍ଷଣ ସୁବିଧା ସ୍ଥାପନ କରାଯିବାର ପରିକଳ୍ପନା କରାଯାଇଛି । ଏହାଦ୍ୱାରା ସ୍ୱଦେଶୀ ପ୍ରତିରକ୍ଷା ଉତ୍ପାଦନରେ ସହାୟତା ମିଳିବ, ଯାହାର ଫଳସ୍ୱରୂପ ସେନା ବାହିନୀର ଉପକରଣ ଗୁଡ଼ିକର ଆମଦାନୀ କମ୍ ହେବ ଏବଂ ଦେଶକୁ ଆତ୍ମନିର୍ଭରଶୀଳ କରିବାରେ ସହାୟତା ମିଳିବ ।
ଏହି ଯୋଜନା ଅଧୀନରେ, ପ୍ରକଳ୍ପଗୁଡ଼ିକୁ ‘ଅନୁଦାନ-ସହାୟତା’ ଆକାରରେ 75 ପ୍ରତିଶତ ପର୍ଯ୍ୟନ୍ତ ଅର୍ଥ ସରକାରଙ୍କ ଦ୍ୱାରା ଉପଲବ୍ଧ କରାଯିବ । ପ୍ରକଳ୍ପ ଅଟକଳର ଅବଶିଷ୍ଟ 25 ପ୍ରତିଶତ ସ୍ୱତନ୍ତ୍ର ପ୍ରୟୋଜନ ଶାଖା  ଦ୍ୱାରା ବହନ କରାଯିବ, ଯାହାର ସହଭାଗୀ ଭାରତୀୟ ନିଜସ୍ୱ ସଂସ୍ଥାଗୁଡ଼ିକ ଏବଂ ରାଜ୍ୟ ସରକାରମାନେ ହେବେ । ଏହି ଯୋଜନା ଅନ୍ତର୍ଗତ ଏସପିବିକୁ କମ୍ପାନୀ ଅଧିନିୟମ 2013 ଅଧୀନରେ ପଞ୍ଜିକୃତ କରାଯିବ ଏବଂ ସେହି ଉପଯୋଗକର୍ତା ଶୁଳ୍କ ଏକତ୍ରିତ କରି ଏହି ଯୋଜନା ଅନ୍ତର୍ଗତ ସମସ୍ତ ପରିସମ୍ପତି ଗୁଡ଼ିକ ସ୍ୱ-ଧାରଣୀୟ ପଦ୍ଧତିରେ ପରିଚାଳନା ଏବଂ ରକ୍ଷଣାବେକ୍ଷଣ ମଧ୍ୟ କରିବ । ପରୀକ୍ଷଣ କରାଯାଇଥିବା ଉପକରଣ/ପ୍ରଣାଳୀକୁ ଉପଯୁକ୍ତ ମାନ୍ୟତା ଅନୁସାରେ ପ୍ରମାଣିତ କରାଯିବ ।
ଯଦିଓ, ଅଧିକାଂଶ ପରୀକ୍ଷଣ ସୁବିଧାଗୁଡ଼ିକ ଦୁଇଟି ପ୍ରତିରକ୍ଷା ଔଦ୍ୟୋଗିକ ମାଧ୍ୟମ ଦେଇ ରେ ହିଁ ସମାହିତ ହେବାର ଆଶା ରହିଛି, କିନ୍ତୁ ଏହି ଯୋଜନାକୁ କେବଳ ଟିଆଇସିରେ ପରୀକ୍ଷଣ ସୁବିଧା ସ୍ଥାପିତ କରିବାରେ ହିଁ ସୀମିତ ରଖା ଯାଇ ନାହିଁ ।
ଡିଟିଆଇଏସର ନିର୍ଦ୍ଦେଶାବଳୀକୁ ପ୍ରତିରକ୍ଷା ମନ୍ତ୍ରଣାଳୟ/ଡିଡିପି ଏବଂ ଡିଜିକ୍ୟୁଏର ୱେବସାଇଟରେ ଅପଲୋଡ କରି ଦିଆଯାଇଛି । ଏହାକୁ ନିମ୍ନଲିଖିତ ଲିଙ୍କରେ ପ୍ରାପ୍ତ କରାଯାଇ ପାରିବ: https:// ddpmod.gov.in/sites/default/files/pdfupload/DTIS% 20Guidelines.pdf
ରେଳ ମନ୍ତ୍ରଣାଳୟ
ଭାରତୀୟ ରେଳବାଇର ଅଗଷ୍ଟ ୨୦୨୨ରେ ରେକର୍ଡ ମାଲ ପରିବହନ
ଅଗଷ୍ଟ ମାସରେ ଏହି କ୍ରମବର୍ଦ୍ଧିଷ୍ଣୁ ମାଲ ବୋଝେଇ ୮.୬୯ ନିୟୁତ ଟନ ହୋଇଥିବାବେଳେ ୨୦୨୧ ଅଗଷ୍ଟ ତୁଳନାରେ ଏହା ଶତକଡା ୭.୮୬ ଅଧିକ
ଏଥିସହ କ୍ରମାଗତ ୨୪ ମାସ ଧରି ସର୍ବାଧିକ ମାସିକ ମାଲ ବୋଝେଇ ରେକର୍ଡ
ଭାରତୀୟ ରେଳବାଇ ଅଗଷ୍ଟ ୨୦୨୨ରେ ୧୧୯.୩୨ ନିୟୁତ ଟନ ମାଲ ବୋଝେଇ କରି ରେକର୍ଡ ସୃଷ୍ଟି କରିଛି । ଏହି କ୍ରମବର୍ଦ୍ଧିଷ୍ଣୁ ମାଲ ବୋଝେଇ ପରିମାଣ ଅଗଷ୍ଟ ମାସରେ ୮.୬୯ ନିୟୁତ ଟନ ଯାହାକି ଗତ ୨୦୨୧ ଅଗଷ୍ଟ ସୁଦ୍ଧା ଶତକଡା ୭.୮୬ ଅଧିକ । ଏଥି ସହିତ ୨୪ ମାସ ମଧ୍ୟରେ କ୍ରମାଗତ ରେକର୍ଡ ମାଲ ବୋଝେଇ ହୋଇଛି ।
ଭାରତୀୟ ରେଳବାଇର ମାଲ ବୋଝେଇ ବୃଦ୍ଧିରେ କୋଇଲା ୯.୨ ନିୟୁତ ଟନ ରହିଥିବା ବେଳେ ତା ପଛକୁ ୦.୭୧ ନିୟୁତ ଟନ ସାର, ୦. ୬୮ ନିୟୁତ ଟନ ବଳକା ସାମଗ୍ରୀ ଓ ୦.୬୨ ଟନ କଣ୍ଟେନର ରହିଛି । ୨୦୨୨-୨୩ ଆର୍ଥିକ ବର୍ଷରେ ଯାନବାହାନ ବୋଝେଇ ମାଲ ପରିବହନ ବ୍ୟବସାୟର ଆଉ ଏକ ସଫଳତା ବୋଲି ଜଣାପଡିଛି । ୨୦୨୨-୨୩ ଆର୍ଥିକ ବର୍ଷରେ ଅଗଷ୍ଟରେ ୨୨୦୬ ରେକ ବୋଝେଇ ହୋଇଥିବା ବେଳେ ଗତ ବର୍ଷର ଏହି ସମୟ ମଧ୍ୟରେ ଏହି ସଂଖ୍ୟା ୧୩୧୪ ଥିଲା । ଏଥିରେ ଶତକଡା ୬୮ ଭାଗ ବୃଦ୍ଧି ପରିଲକ୍ଷିତ ହୋଇଛି ।
ଏହି କ୍ରମବର୍ଦ୍ଧିଷ୍ଣୁ ମାଲ ବୋଝେଇ ଏପ୍ରିଲ ପହିଲା ୨୦୨୨ରୁ ୩୧ ଅଗଷ୍ଟ ୨୦୨୨ ମଧ୍ୟରେ ୬୨୦.୮୭ ନିୟୁତ ଟନ ଥିବାବେଳେ ୨୦୨୧-୨୨ରେ ଏହା ୫୬୨.୭୫ ନିୟୁତ ଟନ ଥିଲା । ଏଥିରେ ୫୮.୧୧ ନିୟୁତ ଟନ ଅର୍ଥାତ ପୂର୍ବ ବର୍ଷ ତୁଳନାରେ ଶତକଡା ୧୦.୩୨ ଭାଗ ବୃଦ୍ଧି ପାଇଛି ।
ମାଲ ଏନଟିକେଏମ  ଅଗଷ୍ଟ ୨୦୨୧ରେ ୬୩ ବିଲିୟନ ଥିବାବେଳେ ଅଗଷ୍ଟ ୨୦୨୨କୁ ୭୩ ବିଲୟନ ବୃଦ୍ଧି ପାଇଛି, ଯାହାର ବୃଦ୍ଧି ଶତକଡା ୧୬ ଭାଗ ଅଧିକ । କ୍ରମବର୍ଦ୍ଧିଷ୍ଣୁ ଏନଟିକେଏମ ପ୍ରଥମ ପାଞ୍ଚ ମାସରେ ଶତକଡା ୧୮.୨୯କୁ ବୃଦ୍ଧି ପାଇଛି ।
ଶକ୍ତି ଓ କୋଇଲା ମନ୍ତ୍ରଣାଳୟ ସହ ସମନ୍ୱୟ ରକ୍ଷା କରି କୋଇଲା ଯୋଗାଣ ପାଇଁ ଭାରତୀୟ ରେଳବାଇର ନିରନ୍ତର ଉଦ୍ୟମ ଅଗଷ୍ଟ ମାସରେ ମାଲ ପରିବହନ ବୃଦ୍ଧିର ପ୍ରମୁଖ ବୈଶିଷ୍ଟ୍ୟ ହୋଇଛି । ଉଭୟ ଘରୋଇ ଓ ରପ୍ତାନୀ ଭିତ୍ତିକ କୋଇଲା ଶକ୍ତି କେନ୍ଦ୍ର ଯୋଗାଣ ପରିମାଣ ୧୦.୪୬ ନିୟୁତ ଟନ ବୃଦ୍ଧି ପାଇଛି । ଗତ ଅଗଷ୍ଟ ସୁଦ୍ଧା ୪୪.୬୪ ନିୟୁତ ଟନ ଶକ୍ତି କେନ୍ଦ୍ର ଗୁଡିକୁ ପଠାଯାଇଥିବା ବେଳେ ଗତ ବର୍ଷ ଏହି ସମୟ ମଧ୍ୟରେ ଏହାର ପରିମାଣ ୩୪.୧୮ ନିୟୁତ ଟନ ଥିଲା ଯାହାକି ଶତକଡା ୩୧ ଭାଗ ଅଧିକ । ବର୍ଷର ପ୍ରଥମ ପାଞ୍ଚ ମାସ ମଧ୍ୟରେ ଭାରତୀୟ ରେଳବାଇ ୫୮.୪୧ ନିୟୁତ ଟନ ଅଧିକ କୋଇଲା ଶକ୍ତି କେନ୍ଦ୍ରକୁ ପଠାଇଥିବାବେଳେ ଗତ ବର୍ଷ ଏହି ସମୟ ମଧ୍ୟରେ ଏଥିରେ ଶତକଡା ୩୨ ଭାଗରୁ ଅଧିକ ଅଭିବୃଦ୍ଧି ଘଟିଛି ।
ଦ୍ରବ୍ୟ ଅନୁଯାୟୀ ବୃଦ୍ଧିକୁ ଦେଖିଲେ ଭାରତୀୟ ରେଳବାଇ ପ୍ରାୟ ପ୍ରତ୍ୟେକ ଦ୍ରବ୍ୟ ପରିବହନ କ୍ଷେତ୍ରରେ ଉଲ୍ଲେଖନୀୟ ସଫଳତା ହାସଲ କରିଛି ।
SM/DD
(Visitor Counter : 138
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପରିବେଶ ଅନୁକୂଳ ତଥା ନିରନ୍ତର ବିକାଶ କାର୍ଯ୍ୟରେ ଜଡିତ ସମସ୍ତଙ୍କୁ ପ୍ରଧାନମନ୍ତ୍ରୀଙ୍କ ପ୍ରଶଂସା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ପରିବେଶ ଅନୁକୂଳ ତଥା ନିରନ୍ତର ବିକାଶ କାର୍ଯ୍ୟରେ ଜଡିତ ସମସ୍ତଙ୍କୁ ପ୍ରଶଂସା କରିଛନ୍ତି । ଏହାଦ୍ୱାରା ଭିତ୍ତିଭୂମି ସୃଷ୍ଟି ଓ ବୃତ୍ତାକାର ଅର୍ଥନୀତି ଉଭୟେ ଗତିଶୀଳ ହେବେ ବୋଲି ଶ୍ରୀ ମୋଦୀ କହିଛନ୍ତି ।
ସୀମା ସଡକ ସଂଗଠନର ଏକ ଟ୍ୱିଟ ପ୍ରତ୍ୟୁତ୍ତରରେ ପ୍ରଧାନମନ୍ତ୍ରୀ କହିଛନ୍ତି;
“ଭିତ୍ତିଭୂମି ସୃଷ୍ଟି ଓ ବୃତ୍ତାକାର ଅର୍ଥନୀତି ଉଭୟେ ଗତିଶୀଳ ହେବେ । ଏହି ପ୍ରୟାସରେ ଜଡିତ ସମସ୍ତଙ୍କୁ ଅଭିନନ୍ଦନ ।”
SR
(